
Ih  Pindari  carminibii8  Aegini^ticis  qnattnor  postremis. 


Aeginetarum  res    gestae  Pindari  praeconium   nactae    sunt,   itaque  licet  nunc 
quideni  paucissimis  eximiae  praestantiae  reliquiis  exceptis  cineres  et  pulvis  sint,  tamen 
vivunt  et  in  omne   tempus  victurae  sunt.     Undecim  sunt  carmina  Pindari,   in  quibus 
Aeginetarum  victorias  celebravit:  Ol.  8;  Pyth.  8;  Nem.  3^ — 8;  Isthm.  4.  5.  7.    In  eis 
Aeginae  insulae    tanquam    fihae    dilectissimae    fata   prosecutus    est.     PindjaifyS/  non 
tantum  privatae  amicitiae  et  hospitiorum  vinculo   cum  familiis  Aegineticis  coniunctus 
erat,    sed  accedebat  ipsius   patriae   urbis  Thebarum    vetus    et  antiqua  cum  Aegina 
amicitia,  quam  antiqui  vates  pulcherrima  imagine  duarum  sororum,  Thebes  et  Aeginae, 
Asopi   fluvii   fiharum,    expresserant,   quas    ambas   Juppiter   (Isthm.  \y,    16)  dilexerit. 
Aegina  vero    insula  Pindari   temporibus  Fortunae   rotam   eximie   experta  est.  Nam 
cum  behorum  contra  Persas  temporibus  ad  summum  gloriae  et  favoris  apud  omnes 
Graeciae  populos  fastigium  evecta  esset,  paucis  decenniis  post  luculentum  infirmitatis 
rerum   humanarum    documentum   extitit:   bello    et   longa  obsidione   ab  Atheniensibus 
superata  Hbertatem  amisit,    mox  ex  insula  oHm  florentissima  incolae  in  exilium  pulsi 
aridorum   foliorum   instar   dispersi  sunt.    Viderat  Pindarus  amicorum  suorum  florem; 
vidit  initium  occasus  et  ruinae ;  itaque  non  solum,  quod  humanum  est,  cum  laetantibus 
laetatus  est,    sed,  quod  prope  divinum,    cum  higentibus  kixit,   cum  sollicitis  et  fractis 
curas  et  dolorem  partitus  est.      Carmina  Aeginetica  fidissimum   eius  commiserationis 
quasi  speculum  sunt.     Sed  Pindarus  affectus  suos  cum  amicis  communicat  ut  poeta ; 
is  vero,  qui  quidem  vere  Musarum  lacte  nutritus  sit,  non  ita  tangitur  rebus  humanis, 
ut  earum  casu  aut  felici  aut  infelici  perturbetur,  abripiatur,   sui  obliviscatur :  immo  ex 
Pindari  animo  cum  felicitatis  tum  adversarum  rerum  imago  ita  renidet,  ita  resplendet, 
ut  omnia  humana  caelesti  quadam  luce  circumfusa  adspiciamus,  ut  in  rerum  fragilium 
et  inconstantissimarum    vicissitudine    semper   legem   quandam   aeternam  ab  incredibili 
sapientia  et  divino  quodam  amore  constitutam  veneremur. 

Pindari  carmina  Aeginetica  in  duas  vel  tres  potius  classes  dividi  possunt,  quae 
tempore  et  ingenio  inter  se  differunt.  Primae  classi  ea  carmina  adnumeramus, 
quae  partim  paullo  ante,  partim  paullo  post  pugnam  Salaminiam  composita  sunt, 
cjuibus  omnibus  hoc  commune  est,  ut  Aeginae  insulae  felicitatem  et  florem  plane 
illibatum  et  integrum  ostendant;  vetusta  Aeaciclarum  virtus  quasi  denuo  in  vitam 
excitata  videtur ;  deoruni  favore  manifesto  omnia  x-^eginetarum  studia  proteguntur. 
Pindarus  in  eo  splendore  oculos  quasi  pascit  et  dolorem,  quem  ex  suaemet  ipse  patriae 
Thebarum  calamitate  ea  aetate  capit,  illo  solatio  mitigat.  Itacjue  serenitads  et  hilaii- 
tatis  quaedam  species  his  carminibus  omnibus  infixa  est ;  unam  solam  admonitionem 
ubique  sane  insertam  et  lenis  susurri  instar  eximio  laudum  concentui  itumixtam  inveni- 
mus:  modum  tenendum  nec  ultra  naturae  humanae  fines  egrediendum  esse,  semper- 
que  cavendum,  ne  res  laetae  in  nimiam  sui  conhdentiam  evadant,  vekit  Istiim.  .|,  14 
i.t?]  nattve  ZbVQ  yf^vt-atiaf  Jidvx  'tyjtc.,  |  t)'  r>8  tovtvw  [IoIq  HpixotTo  y.al.inv.  j  '>h'aTf 
d^varoiail  uTQtjrsi.    In  hac  prima  classe  ponenda  sunt  carmina  Nem.  4.  5;  Isthm.  5.  4.  7, 

Tertiam  classem  (—  nam  secundam,  quae  minus  ponderis  habet,  nunc 
paullulum  differimus  — )  ea  carmina  constituunt,  quae  tempore  maxume  vicina  sunt 
a.Gerbissumae  illius  obsidionis  initiis,  qua  Aegina  post  diuturnum  et  strenuum  resistendi 
conatum  tandem  capta  est.  Incipit  quattuor  annorum  illa  oppugnatio  anno  460,  finita 
est  anno  456.  In  omnibus  carminibus,  quae  proxime  ante  hunc  ictum  fatalem  com- 
posita  sunt,  eius  fati  iam  quaedam  praesagitio,  haud  sane  aperta,  sed  tecta,  nihilo 
minus  tamen  ubique  praesens  et  conspicua  inest.  Pindan  animus,  rerum  humanarum 
egregie  peritus,  quae  futura  essent  praevidebat.  Itaque  summae  illi  quae  ex  ipsa 
victoria  nascitur  laetitiae  semper  admixta  est  tenera  quaedam  tristitiae  umbra ;  redit 
poeta  saepissime  ad  gravissimam  illam  humanae  fragilitatis  et  infirmitatis  contempla- 
tionem ;  sententiae  quihus'  a  rebus  praesentibus  ad  aeternas  revocamur  crebrae  inser- 
tae  sunt.  Sed  in  hac  ipsa  compositionis  ratione  Pindari  ingenium  quantum  et  quam 
eximium  fuerit,  maxume  perspicitur.  Nam  in  eius  animo  inter  laetitiam  et  tristitiam 
nihil  magnopere  interest,  quippe  qui  omnia  humana  tanquam  ex  celsiore  quadam 
specula  intueri  didicisset,  qui  non  casu  vel  arbitrio,  sed  nutu  divino  et  summae  cuius- 
dam  iustitiae  lege  mundum  universum  regi  et  gubernari  certissime  sibi  persuasisset. 
Quare  cum  in  media  laetitia  tam  severae  admonitiones  resonant,  profecto  non  a 
proposito  deflexit,  sed  munus  poetae  egregie  administravit,  qui  omnes  casus  humanos 
ita  interpretari  debet,  ut  qualescunque  futuri  sint,  animo  pacato  et  grato  eos  accipi- 

amus,  Tale  igitur  eorum  quattuor  postreniorurn  carminum  in  Aeginetas  victores 
ingenium  est;  sunt  autem  carmina  Nem.  8;  Pyth.  8;  Nem.  7;  Ol.  8. 

Inter  has  duas  classes,  quae  rerum  Aegineticarum  fata  ingenti  fortunae  inter- 
vallo  diipncta  ostendunt,  media  est  secunda  quam  diximus  classis  duorum  tan- 
tum  carminum  Nem.  6  et  Nem.  3,  quorum  annus  et  sedes  certius  definiri  nequit;  id 
ununi  constat,  ea  inter  annos  fere  476 — 465  composita  esse.  In  eis  hoc  notabile, 
quod  nondum  quidquam  occultae  illius  curae  et  sollicitudinis  continent,  qua  quattuor 
postrema  carmina  perfusa  sunt ;  deinde  quod  fervor  ille  et  impetus,  quo  ad  Aegine- 
tarum  fabulas  enarrandas  initio  Pindarus  accessit,  paullulum  iam  restinctus  videtur 
(Nem.  6,  62;  conf.  Leop.  Schmidt,  de  Pindari  vita  et  poesi,  p.  485^ 

lani  brevissime  primae  et  alterius  classis  carminum  memoriam  percurramus,  ut 
deinde  accuratius  paullo  et  copiosius  in  tertiae  classis  postremorum  quattuor  carminum 
consilio  et  sententiis  eruendis  elaboremus. 

Nem.  4  in  Timasarchum.  —  Poeta  fortitudinem  vel  in  summo  discrimine 
(v.  29)  perseverantem  Telamonis  exemplo  illustrat,  deinde  post  communem  Aeacida- 
rum  omnium  laudem  Peleum  celebrat,  qui  propter  animi  temperantiam  cum  fortitu- 
dine  coniunctam  dis  inprimis  gratus  fuerit.  Carmen  propter  verss.  41 — 43  haud 
dubie  eis  adnumerandum,  quae  Pindarus  composuit  ea  vitae  aetate,  qua  nondum  ad 
summum  cum  artis  suae  ( —  quemadmodum  modestissimo  iudicio  ipse  opinabatur  — ) 
tum  hominum  favoris  fastigium  pervenisset.  Attamen  tota  compositionis  ratio  simillima 
est  ei,  quam  in  Nem.  5  invenimus.  Itaque  huic  quam  maxume  vicinum  est  carmen 
Nem.  4.    Optime  in  annum  485  (01.  73,  4^  collocabitur. 

Nem.  5  in  Pytheam.  —  Cavere  iubet  poeta  nimia  studia  et  capiditatum  sti- 
mulos,  qui  vel  probissumos,  ni  caveant,  pervertere  possint.  Pelei  egregia  moderatio 
et  temperantia  magnifice  lauclatur.  Pytheas  filius  est  Lamponis ,  Phylacidae, 
in  quem  scripta  sunt  Isthm.  5 .  4,  frater  maior  natu.  Quare  Nem.  5  compositum  videtur 
anno  483  ,01.  74,  2). 

Isthm.  5  in  Phylacidam,  ~  Quemadmodum  Telamon  cum  ipse  fortissumus 
esset,  filio  etiam  fortissumo  auctus  est,  Aiace,  ita  Lampon  pater  filiis  praestantissimis 
stipatus  est.  Virtus  patrum  deorum  beneficio  in  fiHis  reviviscit  et  denuo  nascitur. 
Carmen  ante  pugnam  Salaminiam  compositum,  probabiliter  anno  482  (Ol.  74,  2). 

Isthm.  7  in  Cleandrum.  —  Pindarus  gravi  patriae  suae  Thebarum  casu  afflictus 
maerorem  ingenue  fatetur.  Thebae  enim  post  Plataeense  proelium  a  communi  Grae- 
corum  exercitu  obsessae  et  captae  fuerant  (Herod.  9,  86  -  88).    Poeta  Aeginae  et 

Thebarum  veterem  amicitiam  celebrans  haud  obscure  Aeginetas  ut  sponsores  et 
patronos  appellat :  inseruit  ad  hanc  sententiam  aptissime  fabulam  de  Peleo,  qui  cum 
Juppiter  et  Neptunus  de  Thetidis  matrinionio  in  vehementem  contentionem  exarsissent, 
pacis  quodammodo  auctor  factus  est  ea  re,  quod,  cum  neutri  cleorum  immortalium 
Thetidem  nubere  licere  oraculo  Themidis  patefactum  esset,  ipse  dignus  repertus  est, 
cui  una  e  Nereidibus  in  matrimionium  daretur.  Carmen  haud  dubie  proxunu*s  post 
Thebas  expugnatas  Isthmiis  compositum  est,  h.  e.  anno  478  (Ol.  75,  2). 

Isthm.  4  in  Phylacidam.  —  Carmen  ipsum  kiculentam  pugnae  Salaminiae 
mentionem  continet  (v.  49).  Proxumis  Isthmiis  quominus  compositum  credamus  impe- 
dit,  qua  de  re  optime  Bergkius,  Poetae  Lyr.  ed.  IV.  p.  1 1  monuit,  quod  in  pancratio 
eorum  Isthmiorum  victor  est  Cleander.  Itaque  ad  Isthmia  sequentia  nos  convertamus 
necesse  est,  quibus  Phylacidas  vicerit  in  pancratii  certamine.  Incidit  igitur  carmen  in 
annum  476  (Ol.  75,  4).  Exhortatur  poeta  victorem,  ut  in  eis,  quae  assecutus  sit, 
subsistat  nec  nimis  alta  expetat.  Pulcherrimum  praemium,  quod  omni  invidia  careat, 
poetarum  esse  iaudem..  —  Sequuntur  haec  carmina  illa  duo,  quae  secundam  classem 
efficere  diximus. 

Nem.  6  in  Alcimidem  e  nobili  Bassldarum  gente.  —  Perculit  Pindari  animum 
mira  in  huius  gentis  fatis  observatio.  Bassidarum  gens  insignem  in  modum  luctandi 
arte  excellebat,  attamen  haec  facultas  non  serie  continua  et  quasi  hereditatis  iure  a 
patre  semper  ad  fiHum  propagata  fuerat,  immo  alternis  vicibus  emicans  ab  avo  in 
nepotem  transikierat,  ut  unus  in  medio  locus  omitteretur ;  pater  igitur  et  proavos 
victoris  non  inclaruerant.  Poeta  hoc  ilkistrat  agris  in  comparationem  vocatis,  qui 
ipsi  quoque  per  intervalla  tantum  et  akernis  annorum  vicibus  tructus  pariant.  Quie- 
tern  vero  illam  minime  inane  otium  esse,  sed  novas  per  id  tempus  vires  succrescere. 
Carmen  ei  tempori  tribuendum  videtur,  quo  Pindarus  Aeacidarum  fabulas  ut  nimis  tritas 
iam  minus  studiose  ennarrabat,  qua  de  re  optime  dixit  L.  Sciimidtius  in  kbro  de 
Pindari  vita  et  poesi  p.  485.  Itaque  fortasse  de  Nemeis  annorum  471,  469,  467 
cogitari  poterit. 

Nem.  3  in  Aristoclidem.  -  AristocHdes  iam  aetate  senior  reditum  diei  festi, 
cjuo  oHm  Nemea  vicerat,  celebrat.  Pindarus  venuste  in  AchiUis  exemplo  humanae 
vitae  aetates  ikustrat;  addit  quartam  esse  aetatem,  qua  iam  ambitioni  et  laudis  cupi- 
ditati  freni  imponendi  sint.  Hymnum  suum  poeta  cum  potu  comparat  (v.  77),  sed 
cum  potu  non  eo,  qui  animum  excitaturus  sit,  immo  cum  taH,  qui  ex  meke  et  lacte 
mixtus  ad  sedandum  aptior  sit,  quam  ad  excitandum.    Rem  subtiHter  perspexit  Dis- 

senius  in  comm.  editionis  suae  p.  375.  lam  cum  Pindarus  tam  egregie  in  senioris 
alicuius  viri  animum  et  ingenium  se  insinuarit  et  quid  ille  sentire  debuerit,  tam  apte 
et  naturae  convenienter  expresserit,  valde  arridet  conie.ctura,  fieri  potuisse,  ut  poeta 
iam  in  se  ipso  senectutis  appropinquantis  prima  signa  et  indicia  expertus  esset.  Quo 
efficitur,  ut  carmen  compositum  videatur  in  annum  467  vel  465,  nam  ulterius  pro- 
gredi  nolim,  quia  nihil  dum  inest  in  eo  earum  curarum,  quae  poetae  animum  totum 
occuparunt,  cum  ingruentis  in  dilectissumam  insulam  cladis  et  tempestatis  prima  iam 
quasi  tonitrua  auribus  percepisset. 

lam  accessimus  ad  quattuor  illa  carmina  postrema,  de  quibus  potissumum 
quaerere  propositum  nobis  est.  Unius  tantummodo  eorum  annus  accurate  defmiri 
potest,  carminis  Ol.  8.  Hoc  carmen  certissimo  et  plane  indubitato  testimonio  scho- 
liasta  affirmat  compositum  esse  Ol.  80  ( nz  460).  Reliquorum  trium  huius  classis 
carminum  tempora  ab  eruditis  hominibus  diverse  constituuntur,  eum  fere  in  modum, 
ut  de  Nem.  7  non  magna  controversia  sit,  de  Nem.  8  vero  et  Pyth.  8  antipodum 
prope  ratione  alteri  ab  alteris  distent.  Primum  nunc  exponendum  est,  cur  nullum  ex 
eis  carminibus  probabile  sit  anno  460  posterius  esse.  In  hac  re  ut  breves  esse  pos- 
simus,  egregia  Arnoldi  Schaeferi  diligentia  effectum  e.st,  qui  in  Hbello  de  rerum 
post  bellum  Persicum  in  Graecia  gestarum  temporibus  (Lipsiae  1865)  ita  horum 
annorum  memoriam  explicuit,  ut  nunc  certo  fundamento  insistere  liceat.  Annus  460 
(Ol.  80,  i)  in  annalibus  Atheniensium  clarissimus  est  et  incredibili  fere  multitudine 
rerum  terra  marique  Pericle  potissumum  duce  et  auctore  gestarum  insignis  ;  nam  viri- 
bus  et  opibus  florens  respublica  Atheniensium  ad  summa  tum  enitebatur.  Thucydi- 
des  I,  105  expeditiones  militares  et  proeHa  eo  anno  facta  in  uno  conspectu  posita 
breviter  comprehendit.  Rerum  copia  tanta  est  ut  dubium  plane  videri  possit,  num 
unum  eundemque  Thucydides  annum  omnibus  tribuat ;  sed  felicissime  accidit,  ut  lucu- 
lentis.simo  titulo  marmoreo  edoceamur  haec  intra  unius  anni  spatium  re  vera  facta 
esse.  Titulus  exhibet  indicem  civium,  qui  ex  tribu  Erechtheide  per  eius  anni  spa- 
tium  ceciderant,  Corp.  Inscr.  Attic.  i,  p.  193  'Eqeyd-r^idoQ  oids  ev  rcd  cToXei.iq)  dcieQ^avor 
Iv  Kv:xQq),  ev  AiyvoiTq},  sv  <Poivix7^],  sv  'AIisvglv,  ev  Aiyivi^,  Msyaqol  tov  avTOV  sviavTof. 
Thucydides  igitur  manifesto  ad  eundem  annum  refert  pugnas  apud  Cecryphaliam  et 
Aeginam  et  oppugnationis  Aeginae  urbis  initium  i^  105  ^olsfjov  Ss  yMTaOTdvToz  rrQoc: 
Alyiv}]TaQ  jlS^rjvaioiQ  (iSTa  TavTa  vav^xay^ia  yiyvsTai  S7t  Aiyivij  jisyd).?]  AO^rjvaion'  y.ai  Aiyi- 
vr]Tcov  ,  .  .  y.al  sviy.cov  Ad-ijvaLOL  y.al  vavQ  s^Soi-i7]y.ovTa  laSovTSQ  avTcdv  sq  Trjv  yfjv  durt- 

firjGav  y.ai  sjtolLOQxotw.  Conf.  K.  W.  Ivruegerum,  Studia  historica  et  philoloo-.  Berol. 
1836  p.  163--66. 

Itaque  post  pugnam  navalem,  qua  Aeginetae  victi  sunt,  quaque  septuaginta 
naves  amiserunt,  Athenienses  statim  castra  in  insula  posuerunt  et  urbem  oppugnare 
adorti  sunt.  Accedit  ad  Thucydidis  testimonium  aliud  non  apertis  quidern  \'Prbis 
expressum,  sed  ad  conchisionem  faciendam  aptum.  Alcimedontis  Aeginetae  victoria 
in  ludis  Olympicis  anni  460,  quam  Pindarus  carmine  Ol.  S  praedicavit,  non  domi  iu 
patria  insula,  sed  Olympiae  sollemniter  celebratur,  quod,  ut  rectissime  L.  Schmidtius 
p.  343  interpretatur,  hanc  sine  dubio  caussam  habet,  quod  insula  patria  iam  armorum 
strepitu  resonabat  et  hostium  impetu  et  vicinis  castris  prcmebatur.  Oppugnatio  Aei^i 
nae  quamvis  nunqiiam  ab  Atheniensibus,  ut  videtur,  intermissa  ( —  Thuc.  i,  105 
ol  'Ad^^jvaioi  inquit  to  ^utr  uzqoj;  Aiylvt]  aTQaTf^vfia  ov/.  tyJnjnai'  — ),  tamen  primo  tem- 
pore  non  admodum  procedebat,  cum  Aeginetae  licet  duobus  proeliis  victi  tamen  copiis 
viribusque  etiamtunc  satis  validi  essent  et  pro  libertate  et  summa  sahite  leonum  instar 
resisterent.  Quarto  demum  anno  cum  vires  eorum  prorsus  fractae  exhaustaeque 
essent,  deditio  facta  est,  aestate  anni  456,  quemadmodum  probabiliter  demonstravit 
K.  W.  Krueger  1.  c.  p.  177.  Diodorus  quidem  11,  78  de  universi  belli  Aeginetici 
cursu  et  temporibus  longe  aliter  narrat ;  dicit  enim  novem  mensium  spatio  oppugna- 
tionem  absolutam  et  deditionem  factam  esse ;  sed  eius  testimonium,  hominis  omnino 
in  temporibus  computandis  admodum  incuriosi,  contra  Thucydidem  nihil  valet. 

Deditione  facta  in  eas  conditiones,  quas  Thucydides  1,  108  enarrat,  Aeginetae 
primum  sane  praeter  amissam  libertatem  et  tributum  impositum  nihil  gravius  passi 
sunt,  usque  ad  annum  431  ;  postea  vero  cum  inter  belli  Peloponnesiaci  initia  magis 
magisque  Athenienses  et  Aeginam  ut  utilem  in  bello  stationem  ipsi  occupare  vellent, 
et  ab  Aeginetis  nonnihil  sibi  timerent,  imminens  exitium  erupit,  et  ex  patria  insula 
Aeacidarum  posteri,  olim  splendor  et  decus  Graeciae,  miserabilem  in  modum  emigrare 
coacti  sunt  (Thuc.  2,  27);  mox  de  tanta  Aeginetarum  gloria  nil  praeter  nomen  et 
umbram  reliquom  fuit.  Post  libertatem  anno  456  amissam  nullum  ex  quattuor  illis 
carminibus  compositum  esse  admodum  probabile  est.  De  uno  tantum  dubitatur. 
Carmen  Pythicum  8  ad  tempus,  quo  subiecta  iam  Aegina  Atheniensibus  et  tributaria 
fuit,  ad  annum  450,  scholiorum  testimonio  ( —  r/yr  Xe  jcvd-idSa  — ),  si  modo  lectio 
sana,  refertur.  Suscepit  eius  notitiae  defensionem  Leopoldus  Schmidt,  de  Pind. 
vita  et  poesi  p.  398,  atque  elegantissima  argumentatione,  in  id  tempus  totum  carmen 

optiine  convenire,  evincere  studuit').  Attamen  magnae  obstant  difficultates.  Nos  cur 
viro  egregio  et  de  Pindaro  praeclare  merito  in  hac  re  adstipulari  non  possimus, 
infra  cum  ad  eius  carminis  explicationem  perventum  erit,  accuratius  significabimus. 

Sed  nunc  iam  ea  quaestio  accuratius  inspicienda  est,  quae  totius  nostrae 
disputationis  quasi  caput  continet.  Diximus  supra,  quattuor  haec  carmina,  Nem.  8; 
Pyth.  8;  Nem.  7;  Ol.  8  unum  quodammodo  ingenium  eundemque  animi  habitum 
spirare :  inest  in  omnibus  mixta  cum  victoriae  laetitia  occulta  iila  tristitia  et  suppressa 
quaedam  querimonia  et  de  rebus  Aeginetarum  sollicitudo.  Huius  rei  nunc  accuratius 
ratio  reddenda  est.  Pindarus  non  tantum  propter  humanarum  rerum  omnino  fragili- 
tatem  et  inconstantiam  ut  tantopere  de  amicorum  Aeginetarum  saiute  dubitaret  ad- 
ductus  est,  nec  sola  Atheniensium  in  armis  et  copiis  navalibus  gubernandis  strenuitas 
et  peritia  tantam  ei  curam  iniecit,  nara  Aeginam  quoque  viros  fortissimos  alere  elo- 
quentissimo  sexcentiens  ore  praedicavit:  sed  aliud  quid  accedebat,  quod  cum  secum 
animo  volveret,  qua  erat  sagacitate  et  rerum  experientia  et  usu,  tale  ei  videri  debuit, 
ut  dilectissimae  Aeginetarum  insulae  inevitabilem  interitum  et  perniciem  certo  allatu- 
rum  esset.  lam  ut  breviter  quale  id  fuerit  comprehendamus :  Aegina  insula 
intestina  discordia  et  seditionum  seminibus  magnopere  laborasse  vide- 
tur;  factioni  optimatium,  quae  gubernacula  rei  publicae  tenebat,  opposita  erat  popu- 
laris  factio,  quae  partim  vi  partim  dolo  continuum  cum  optimatibus  bellum  gerebat, 
quae  ne  a  conspiratione  quidem  cum  Atheniensibus  reformidabat,  quae  vel  ruinam 
rei  publicae  sine  ulla  dubitatione  libenter  latura  erat,  si  cum  adversariorum  ruina 
coniuncta  esset.  Eius  pestis  in  reipublicae  Aegineticae  intestinis  et  visceribus  haeren- 
tis  memoria  nunc  paene  intermortua  est.  Paucae  sunt  apud  Herodotum  notitiae, 
unde  tale  quid  suspicari  licet.  Pindari  carmina  sola  copiosius  rem  testantur;  quam- 
quam  confitendum  est,  Pindarum  cum  summa  cautione  hoc  volnus  tangere,  nusquam 


'^)  L.  Schmicltius  si  quisquam  unquam  in  Musarum  Pindaricarum  nemora  et  solitudines 
alte  se  penetravit.  lam  in  hac  nunc  scriptione  si  a  viri,  summa  semper  pietate  mihi  colendi 
sententia  aliquotiens  recedendum  mihi  putavi,  duae  res  mihi  solatio  sunt ;  primum  quod 
in  universa  quaerendi  ratione  eum  intueri,  eius  vestigia  legere  mihi  proposui;  deinde 
quod  certo  scio,  in  qualibet  opinionum  diversitate  tamen  nos  in  candido  et  sincero 
veri  investigandi  studio  semper  unanimos,  semper  coniunctos  fore.  Talis  sive  roncor- 
dia  discors  sive  discordia  concors  ne  C.  quidem  Laelio,  opinor,  displiceret. 


lO 


apertis  plane  et  expressis  verbis  de  eo  loqui.  Attamen  haec  eum  sentire  et  licet  in 
verbis  parcum,  tamen  in  univero  rerum  et  cogitatorum  delectu,  toto  animi  habitu, 
immo  quasi  voltu  ipso  exprimere,  certissimis,  opinor,  aroumentis  demonstrari  potest. 
Pindari  si  unquam  cuiusquam  scriptoris  silentium  profecto  eloquentissimum  est. 

Sed  ut  haec  omnia  accurate  probentur  et  iusta  argumentatione  demonstrentur 
nonnullis  ambagibus  opus  est.  Primum  igitur  Herodoti  locus  inspiciendus  erit,  ex 
quo  apparet  vetustis  iam  temporibus,  paullo  post  pugnam  Marathoniam,  factionem 
popularem  cum  optimatibus  graves  inimicitias  exercuisse,  quae  non  multum  abfuit  quin 
in  totius  reipublicae  perniciem  erumperent.  Narrat  Herodotus  6,  87  Aeginetas  quon- 
dam  ut  gravem  aliquam  iniuriam  ab  Atheniensibus  sibi  illatam  (Herod.  6,  73.  86) 
ulciscerentur,  navem  quinqueremem  Atheniensem,  quae  cum  viris  nonnulHs  nobilissimis 
ad  sacra  Neptuno  in  Sunio  promunturio  facienda  missa  fuerit,  ex  insidiis  intercepisse 
et  viros  in  ea  captos  in  vinculis  retinuisse.  lam  vero  Athenienses,  ita  pergit  Hero- 
dotus,  ipsi  quoque  hanc  iniuriam  ulclscendam  sibi  rati  cum  satis  magnum  numerum 
navium  illa  aetate  nondum  haberent,  quo  Aeginetis  beUum  inferre  possent,  a  Corin- 
thiis  quantum  satis  erat  accepto,  incursionem  in  Aeginam  insulam  facere  decreverunt. 
Erat  tum  Aeginae  Nicodromus  quidam,  Cnoethi  filius,  dvijQ  66y.i(.ioi  ut  ait  Herodotus, 
qui  nobilibus  succensebat,  quod  olim  ab  eis  in  exilium  pulsus  fuerat.  Hic  pactum 
clam  cum  Atheniensibus  tale  fecit,  ut  certa  die  ipse  veterem  urbem  (r//r  Tialaiar 
tioXlv  Herod.  6,  88)  occuparet,  Athenienses  vero  eadem  die  praesto  essent,  ut  copu- 
latis  viribus  adversarios  opprimerent.  Ac  Nicoclromus  quidem  promisso  stetit  et  vete- 
rem  urbem  occupavit,  Athenienses  vero  iusto  tempore  non  adfuerunt.  Itaque  Nico- 
dromus  re  infecta  cum  paucis  consilii  sociis  nave  conscensa  effugit;  Herod.  6,  90 
Tcloiov  dva^aq  FxSidQfjGxfi  ly.  Tfjc:  Aiy(p?jq'   avv        01  xal  dlloi  tojv  Ah/LvijTkov  "fotcovto. 

Sed  tota  seditio  minime  auctoris  illius  et  arcliitecti  discessu  hnita  est.  Nico- 
dromus  universam  prope  plebem  in  consilii  sui  societatem  ad.sumpserat.  Itaque  vel 
digresso  duce  tamen  sub  armis  illa  remanebat.  lam  vero  sequitur  res  narratu  tristis- 
sima,  quae  quantum  odium  mutuum  inter  ordines  optimatium  et  popularium  ibi  fuerit, 
argumento  atroci  confirmat,  Herodotus  optimates  vocabulo  tcov  ^caykov  nimcupat, 
quae  vox  in  Aegina  quoque  haud  dubie  usu  loquendi  recepta  fuerat.  Itaque  factio  illa 
riov  jrtt/ttot^  cum  armatam  et  a  nequissumo  proditore  primum  concitatam,  post  deser- 
tam  plebem  conspiceret,  impetum  in  hostes  fecit  eosque  superavit.  Et  crudeliter 
sane  hac  victoria  usa  est,  si  modo  Herodotus  fide  dignus.  Nam  primum  homines 
septingentos   ad   mortem    certam   victores   abduxenint,    deinde    cum  unus  e  captivis 


elapsus  et  ad  aedem  Cereris  Thesmophori  confugiens  fores  amplexus  esset  et  mani- 
bus  in  manubriis  fixis  haereret:  ne  ei  quidem  pepercerunt,  sed  cum  homo  summa 
tenacitate  et  desperatione  vires  suppeditante  se  affixisset  nec  ulla  persecutorum  vi 
divelli  posset,  nefandum  facinus  ausi  sunt:  securi  arrepta  manus  illi  infelicissimo  prae- 
ciderunt.  Quod  facinus  ilico  miraculum  secutum  est:  manus  illae  ambae  cum  forium 
manubriis  coaluerant.  Herodotus  6,  91  xtlQsc,  ds  x&lvai,  inquit,  Eimsq^v/cvtai  "saav  rol- 
(iiv  sjtiGJtaaTrjQOi.  Addit  Herodotus,  hac  re  admissa  Aeginetas  ingens  piaculum  con- 
traxisse,  quod  licet  plurima  expiationis  caussa  fecerint,  tamen  eos  extinguere  adeo 
non  potuisse,  ut  antea  ex  insula  patria  expulsi  sint,  quam  eius  sceleris  veniam  nanci- 
scerentur.  Herod.  6,  9 1  rlyoc;  .  .  .  ro  kA.d^vaaad^ai  ovx  oioL  rs  h/ivovTO  k^nqxriyavcoiievoi., 
clXl!  ecpO^/jaav  sxjisaovTsg  uiqotsqov  rrjg  v/jaov  /}'  afpi  "ilscov  ysvsad^aL  ti)v  d^sov. 

Haec  narratio  licet  ab  historiae  parente  et  aequissimo  alioquin  rerum  huma- 
narum  aestimatore  tradita  sit,  tamen  haud  dubie  partium  studia  spirat.  Primum  quod 
in  fine  Herodotus  adicit,  Aeginetas  ex  insula  excidisse,  antequam  veniam  sceleris 
nacti  sint  et  deam  placarint :  est  haec  aperte  Atheniensium  vox,  excusationem  aliquam 
sibi  quaerentium,  qua  ipsi  se  purgarent  cum  Aeginetas  immerito,  ut  videtur,  e  patria 
eicerent.  Thucydides  saltem  2,  27  nullam  Aeginetarum  culpam  profert.  Athenienses 
igitur  cum  ipsi  Aeginetis  prorsus  implacabiles  essent,  commode  hoc  commenti  sunt, 
Cererem  eis  implacabilem  esse,  ut  aliquo  iuris  divini  praetextu  muniti  hostes  impune 
perderent.  Apparet  igitur  hanc  de  ira  numinis  divini  nunquam  placata  narrationem 
Atheniensium  inventum  esse. 

Serundo  loco  quaerendum  est,  mereantne  fidem  illa,  quae  de  piaculo  commisso 
narrantur.  Cum  piaculi  et  templi  violati  memoria  coniunctissima  est  miraculi  mentio. 
Itaque  fieri  vix  poterit  quin  hoc  repudiato  illud  quoque  suspectum  reddatur.  Nam 
quae  narrationis  caput  sunt :  rebellio  plebis  contra  optimates  et  victoria  crudeliter 
ab  his  in  homines  non  sua  culpa  noxios  exercita,  verrissima  et  fide  dignissima  esse 
possunt,  et  tamen  piaculi  illius  mentio  conficta  et  contra  verum  adiecta  videri  poterit. 
Nam  e  Graecorum  'iudicio  plurimum  interest  inter  meram,  ut  ita  nunc  dicamus,  crude- 
litatem  et  piaculum.  Deinde  vero  qui  auctores  hoc  additamentum  adiecerint  minime 
dubium  esse  potest:  fuit  popularium  factio,  quae  semper  odio  insatiabili  et  atroci 
ultionis  cupiditate  adversus  nobiles  flagrabat.  Ei  hoc  telum,  ex  violatis  religionibus 
petitum,  satis  efficax  videri  debuit  ad  invidiam  nobilibus  gentibus  conflandam. 

lam  si  quaeratur  quo  tempore  fabula  illa  de  piaculo  et  miraculo  orta  sit,  recor- 
demur  necesse  est,  eiusmodi   verae   cuiusdam  rei  ornamenta   et  additamenta  fabulosa 

tum  demum  cum  aliqua  fidei  faciendae  spe  fingi  posse,  cum  post  lem  vere  factam 
aliquod  lam  temporis  spatium  praeterierit.  Nam  rem  principaleni  in  hominum  memoria 
paullulum  iam  oblitteratam  esse  oportet,  antequam  fabularum  incrementis  locus  repe- 
riri  possit.  Ouae  cum  ita  sint,  sequitur,  ut  illa  de  nobilium  et  optimatium  nefario 
criniine  narratio  annis  fere  duodecim  vel  quindecim  post  seditionem  ab  1  lerodoto 
narratam  conficta  sit,  quae  res  iam  nos  deducit  ad  ea  tempoia,  q\iae  postremam 
reipublicae  liberae  Aeginetarum  cladem  proxime  antecedunt.  lam  igitur  si  haec  recte 
argumentati  sumus,  aliquid  inde  colligere  licet,  quod  ad  sununam  quaestionis  nostrae 
alicuius  momenti  est.  Nam  satis  idoneo  ad  probandum  argumento  demonstrasse 
videmur,  odium  illud  popularium  erga  nobiles  ea  aetate  mininie  extinctum  fuisse, 
immo  vix  errare  videbimur,  si  reipublicae  Aeginetarum  talem  per  eos  annos  imaginem 
nobis  informemus,  in  qua  civitas  universa  in  duo  quasi  castra  hostilia  diremta 
fuerit.  Has  vero  discordias  inprimis  in  caussa  fuisse,  ut  mox  tota  Aeginetarum  res 
publica  naufragio  tristissimo  interiret,  quis  negare  ausit ! 

Sed  ad  Pindarum  redeundum  nunc  est.  .  Quaeritur  num  quae  Herodoto  duce 
irivenimus  poeta  confirmet.  Nobis  sane  ita  videtur;  nam  quae  apud  Pindarum  in  illis 
quattuor  carminibus  Aegineticis  postremis  leguntur,  talia  sunt,  ut  non  lantum  eandem 
discordiarum  imaginem  exprimant,  sed  plurimis  etiam  testimoniis  eam  illustrent  et  sup- 
pleant.  Sed  caute  in  hac  argumentatione  progrediendum  est  et  singula  accurate 
perpendenda.  lam  ad  carmina  ipsa  nos  convertamus  et  quid  suadeant  examinemus. 
Ducat  agmen  luculentissimum  et  gravissimum  in  hac  quaestione  carmen  Pythi- 
cum  8  in  Aristomenem.  In  scholiis  traditum.  est,  victoriam  Aristomenis  incidere  eig  trjv  ilf 
.Ttvd-idda,  quae  pythias  respondet  (ut  Boeckhiurn  nunc  sequamur)  anno  Oh  82,  3  :-— 450. 
Hahc  temporis  definitionem  argumentis  speciosissimis  et  egregio  acumine  defendit 
Leopoldus  Schmidt,  de  Pindari  vita  et  poesi  p.  398  et  nuper  iterum  in  Commen- 
tationibus  Philologis  in  honorem  Theod.  Mommseni  editis  (Berol.  iSyy)  p.  55.  Si 
haec  sententia  recte  se  haberet  carmen  incideret  in  tempora  iam  amissae  libertatis  et 
subactae  ab  Atheniensibus  Aeginae.  Schmidtius  cum  tali  omnino  rerum  conditione 
carminis  totius  sententiam  optime  convenire  opinatur.  Plxordium  enim  carminis  He- 
sychiae  deae,  lustitiae  filiae,  laudes  magnifice  et  copiose  celebrat,  quae  bonos  cives 
felices  reddat,  turbulentos  gravi  poena  affligat.  Pulchra  est  Schmidtii  coniectura, 
Pindarum  hoc  eo  consilio  dicere,  ut  Aeginetas  a  temerariis  novarum  rerum  et  pristi- 
nae   libertatis   recuperandae   studiis   deterreat ;   acquiescendum   esse  in   illa  libertatis 

umbra,  quam  e  naufragio  acerbissimo  retinuerint,  ne  A'ana  et  audaci  spe  decepti  in 
peioreni  conditionem  vel  in  certam  perniciem  irruant. 

Possiut  haec  magnopere  placere.  Kst  hoc  fortasse  e  moribus  Pindari,  ut 
amicos  a  calidis  et  incautis  consiliis  retineat,  patientiam  et  tranquillitatem  ut  optimum 
inalorum  remedium  commendet.  Attamen  quominus  adstipulemur  uiia  inprimis  res 
impedit,  c^uae  cum  Schmidtii  coniectura  niillo  modo  consociari  posse  videtur,  Pindarus 
gravissimis  et  acerbissimis  vocabulis  eos  reprehendit,  qui  reipublicae  et  institutorum 
publicorum  statum  turbatin'i  sint.  Comparat  tales  viros  cum  numinibus  deorum  immor- 
talium  generi  infestissimis,  cum  Typhoeo,  cum  Porphyrione  Gigantum  rege,  qui  lovis 
fulgure  merito  in  tartari  tenebras  coniecti  sint.  Denique,  quod  mihi  gravissimum 
videtur,  vi-)Q&o}g  vocabulo  utitur  in  illis  conatibus  turbulentis  castigandis,  v.  8:  tv  d' 
(Hovyjai'  dicit)  bjiOTav  ti^  d/.ieilixov  \  yxiqdia  kotov  i:Vf7u'iO)]  \  Tqayjia  dvon^vicov  j  vcrav- 
TLd^aioa  '/.QCiTBL  Ti'&Bii  I  viiqiv  ev  dvTlm.  Ita  opinor  non  locutus  esset  Pindarus,  si 
haec  ad  Aeginetarum  libertatis  recuperandae  conatus  revocari  voluisset.  Tales  enim 
conatus  nullo  iure  ii3qiv  vocare  potuit.  Concedimus  eos  viros,  qui  Atheniensium 
dominationem  a  cervicibus  rursus  depellere  illis  temporibus  in  animum  inducerent, 
perversitatis,  auclaciae,  summae  temeritatis,  immo  insaniae  nomine  compellandos  et 
increpandos  videri  potuisse ;  —  at  viSQBOjg,  quod  crimen  nefas  significat  et  divini 
numinis  neglectum  et  contemptum,  accusandi  non  erant;  nam  qui  pro  patriae  libertate 
vel  sine  ulla  victoriae  spe  vitam  suam  morti  oblaturi  erant,  misericordia  potius,  quam 
indignatione  et  gravi  reprehensione  digni  sunt. 

Quae  cum  ita  sint,  constare  videtur,  Tranquillitatis  (Havyjag)  in  rebus  publicis 
administrandis  commendationem  non  pertinere  ad  tempora  illa,  quibus  Aegina  Athe- 
niensibus  iam  subiecta  et  tributaria  fuit.  Ouaeritur  quaenam  rerum  conditio  illi  He- 
sychiae  praeconio  magis  respondeat.  Ex  eis  quae  supra  a  nobis  e.xposita  sunt  duce 
Herodoto  de  discordiis  intestinis  plebis  et  nobilium,  quae  Aeginae  fuerunt,  hoc  elu- 
cere  videbatur,  illis  annis,  qui  proximi  ante  cladem  sunt,  qua  Aegina  ab  Athenien- 
sibus  subacta  est,  rursus  odium  et  ultionis  cupiditatem  et  temeritatem  in  criminibus 
confingendis  vehementer  exarsisse.  Itaque  per  illos  annos  ab  463  ad  460  amplis- 
sima  et  paratissima  seditionum  et  inimicitiarum  materia  Aeginae  suppetebat.  Ouare 
vix  quidquam  probabilius  excogitari  poterit,  quam  Pindarum,  illarum  discordiarum 
maxume  et  cum  summo  suo  dolore  gnarum,  carmini  suo  splendidissimam  illam  tran- 
quillitatis  et  pacis  domesticae  laudem  et  commendationem  inseruisse.  In  hanc  sen- 
tentiam  singula  paene  eius  exordii  vocabula  omnia  commodissime  conveniunt.  Popu- 

lariiim  civium  duces  vim  moliebantur,  reipublicae  fundamenta  revellere  conabantur ; 
quid  efficacius  et  splendidius  his  conatibus  opponi  potuit,  quam  Typhoei  et  Porphy- 
rionis  exemplum  infelix!  Quomodo  civiles  lites  et  contentiones  coniponendae  essent, 
et  quemadmodum  in  diversis  civium  desideriis  et  propositis  tamen  concordia  publica 
servari  possit,  pulcherrime  Pindarus  aurea  hac  voce  enuntiavit  v.  13:  xsqSo^  ds  (pil- 
ratov,  I  "sxovToq  el  tlq,  'sy,  dofLOJv  (psQOL.  His  perpensis  valde  probabile  est,  Pindarum 
in  splendidissimo  illo  carminis  Pythici  8  exordio  de  Hesychiae  laudibus  respicere  ad 
nefaria  factionum  studia,  quae  illo  tempore  rempublicam  Aeginetarum  lacerabant, 
eumque  cum  ipse  a  nobilium  parte  staret,  popularem  partem  gravibus  admonitioni- 
bus  in  rectam  viam  revocare  studuisse. 

lam  vero  ne  de  tempore  quidem,  quo  carmen  compositum  sit,  magna  dubitatio 
esse  poterit.  Pythias  proxima  ante  supremam  Aeginae  cladem  incidit  in  OI.  79, 
3  462.  Ei  anno  quominus  carmen  Pyth.  8  tribuamus  nihil  dissuadet,  multa  ut 
faciamus  suadent.  Itaque  apud  scholiastam  illo  loco,  quem  supra  indicavimus,  zfj  Id 
xvd^iddL  scribendum  est,  quam  coniecturam  iam  K.  W.  Krueger  I,  s.  p.  191  et  Berg- 
kius  in  editione  IV.  p.  8  praeiverunt.  Sed  reliquum  est  ut  unum  addamus.  Demon- 
strare  studuimus,  Pindari  carmen  Pyth.  8  indicia  quaedam  de  factionum  studiis  et  de 
partium  civilium  mutuis  discordiis  continere:  commemorandum  est,  minime  hanc  con^ 
iecturam,  quam  novis  argumentis  munire  conati  sumus,  ipsam  novam  esse.  Immo 
vetustissima  est.  Primus  eius  auctor  afferri  debet  scholiasta,  qui  ad  v.  3  haec  habet: 
idia  AiyLV^TaLQ  ^aav  OTaOSLc;  jtsqi  t6v  Trjq  VLy,riq  tov  IdQLOTOfisvovQ  ymlqov  6l6  yml  oizsicog 
Ttjv  "^IIovxLav  xaTsvx^T^cif^-  eandem  explicationem  incidit  K.  W.  Kruegerus  in  Stud. 
hist.  et  philol.  Berol.  1836,  p.  190  sq.,  qui  locum  etiam  ex  Herodoto  indicavit,  quo 
supra  freti  hanc  interpretationem  accuratius  copiosiusque  commendare  conati  sumus. 
Nam  Kruegerus  paucissimis  tantum  verbis  rem  absolvit  et  ita  tantum  coniecturae  a 
se  factae  patronus  est,  ut  dicat,  rem  certo  diiudicari  omnino  non  posse,  et  aequo 
fere  iure  contendere  nobis  licere,  carmen  temporibus  subactae  iam  Aeginae  compo- 
situm  esse  et  Pindarum  sub  Hesychiae  laudis  imagine  a  conatibus  temerariis,  quos 
contra  Atheniensium  dominationem  Aeginetae  moliti  sint,  revocare  voluisse.  Postrema 
haec  coniectura  postea  patronum  longe  peritissimum  L.  Schmidtium  nacta  est. 

Progrediendum  nunc  est  ad  duo  carmina  cum  arcte  inter  se  coniuncta,  tum 
ipsa  quoque  tempore  maxume  vicina  supremae  Aeginetarum  cladi:  ad  carmen  Nem.  8 
in  Dinidem   et   ad    carmen  Nem.  7  in  Sogenem.     Haec   duo  carmina  licet  in  uni- 

versLim  tam  consilio  quam  compositionis  ratione  maxume  diversa  sint,  tamen  in  una 
quadam  eaque  gravissima  re  eximia  similitudine  sunt:  in  utroque  enim  copiose  poeta 
et  eloquenter  evagatur  in  invidia  hominum  malevolorum  et  volgi  imperiti  castiganda. 
Accedit  res  satis  notabilis:  in  utroque  carmine  pestiferi  eius  mali  vim  et  potestatem 
atroci  Aiacis  herois  Aeginetarum  clarissumi  exemplo  illustrat,  qui  ab  Ulixe,  omnibus  nomi- 
nibus  omnibusque  virtutibus  Aiace  longe  inferiore,  plaudente  nihilominus  populo  superatus 
et  ad  voluntariam  mortem  adactus  sit.  Hic  duorum  carminum  tantus  consensus  fortuitus 
profecto  non  videtur;  immo  magnopere  coniecturae  favet,  hanc  gerriinam  eiusdem  rei 
mentionem  ex  eadem  radice,  ex  eadem  rerum  publicarum  conditione,  denique  eodem 
fere  tempore  ortam  esse. 

Sed  quaenam  illa  fuit  rerum  conditio,  quae  Pindarum  ut  tam  graves  de  civium 
invidia  et  mala  voluntate  querimonias  in  carminibus  victoribus  Aegineticis  destinatis 
funderet?*  Haec  reputantibus  in  tempore  nobis  occurrit  illa  rerum  Aegineticarum 
imago,  quam  supra  iam  cum  Herodoto,  tum  ipso  Pindaro  duce  adumbravimus,  quae 
postremorum  liberae  etiamtunc  Aeginae  quattuor  vel  trium  annorum  higubrem  paene  iam 
speciem  ostendebat.  Vidimus  supra,  quemadmodum  illis  potissumum  annis  plebis 
odium  et  confidentia,  Atheniensium  haucl  dubie  favore  freta,  creverint.  Eo  tempore 
orta  et  fabricata  erat  fabula  illa  de  piaculo  ab  nobilibus  in  templo  Cereris  admisso, 
deque  miraculo,  quo  dea  ipsa  inch'gnationem  suam  prodiderit.  Neque  profecto  quem- 
quam  fugere  potest,  quantam  infamiam,  quantam  honesti  nominis  iacturam,  quantam 
invidiam  tales  rumusculi  cum  summo  stucho  spar.si  nobilibus  hominibus  adferre  debue- 
rint.  Nam  vel  apud  Herodotum  loco  illo  cognitu  chgnissimo  6,  91,  dum  verba  legi- 
mus,  facile  sentimus,  quanta  indignatione  ipse  historiae  parens  in  eo  facinore  referendo 
perculsus  sit,  Tali  igitnr  falsarum,  ut  videtur,  criminationum  sanie  et  viro  popularium 
factio  gentes  illas  nobilissimas  Aeginetarum,  quorum  Pindarus  praeco  laudis  et  gloriae 
est,  infecerant  et  persperserant;  hoc  profecto  ilhid  invidiae  lamentabile  et  execran- 
dum  mahim  est,  quod  in  laetissimis  ceteroquin  carminibus  Pindarus  lamentatur;  jhinc 
illae  lacrimae,  haec  illast  misericordia «. 

Atque  haec  quiclem  suspitio,  qua  Pindarum  adversos  et  malevolos  rumores  a 
populari  factione  ortos  in  eis  carminibus  castigare  statuimus,  ipsorum  carminum  verbis 
manifesto  confirmatur.  Nam  ignobile  volgus  et  eius  creduhtas  in  malevolis  criminatio- 
nibus  excipiendis  saepius  tangitur,  his  potissumum  locis  Nem.  7,  23:  rv^plbv  <f"sxei  \  i]toq 
oiiilo^  dvf^QCjr  6  ^jiIhgto^.  yczQ  yv  |  h  to.v  dldihtav  'iSs^ifV^  ov  xer  "ocrloiv  yolayd^Fi^  | 
.  ,  .  A'icig  "a^ica^i  did  (pQtvojv  \  Uvqov  iixpoQ,  et  Nem.   8,   33  'sx^Q^  ndQcpaaii  t}v 


'/mI  :jidXai  ]  aiiivXcov  iivO^ov  oiukpoiro^.  (^oXotpQw))]^,  xayjixoior  'on-ido^,  |  a  to  iilv  XaujTQOv 
^idrai^  Tcdv  dcpdvTcnv  xwVog  dvTflvsi  nadQciv.  Haec  omnia  profecto  ita  sunt  compa- 
rata  et  a  poeta  composita,  ut  planissume  ad  macliinationes  illas  et  mendacia  homi- 
num  sedulorum  e  plebe  revocari  possint,  qui  splendorem  optimatium  piaculis  et 
nefariis  criminibus  fingendis  obscurare  et  maculis  inquinare  studebant.  Nonnulli  haud 
dubie  eius  farinae,  qualis  fuit  Nicodromus  Cnoethi  filius,  dvrjO  ()6xiiioq,  eorum  rumo- 
rum  auctores  erant,  imperitum  volgus  aures  praebebat,  circumferebat  audita,  circum- 
ferendo  ingentem  in  modum  omnia  exaggerabat  et  cumulabat.  His  civium  suorum  pra- 
vis  rumoribus  grave  revera  volnus  gentibus  nobilibus  infligi  potuisse  magno  documento 
sunt  duo  illa  carmina  Nem.  7  et  8. 

lam  singula  examinemus.  Carmen  Nem.  7  in  Sogenem  compositum  est, 
Thearionis  filium  e  gente  Euxenidarum.  Thearion  magna  apud  cives  invidia  flagra- 
bat  eamque  ob  rem  in  media  victoriae  laetitia  subtristis  animi  fuisse  videtur.  In  hac 
rerum  conditione  admirabilis  ingenii  Pindarici  vis  et  magnitudo  plane  elucet;  amicum 
enim  ita  consolatur,  non  ut  luctum,  id  quod  mediocris  fortasse  poeta  fecisset,  pulchris 
et  dulcibus  verbis  obvolvat  quasi  et  occuket,  sed  ut  volnus  Hbere  confiteatur,  totam 
eius  vim  et  naturam  explicet  denique  ut  ex  eodem  fonte,  unde  malum  natum  sit' 
pulcherrimum  solatium  scatere  et  effluere  demonstret.  Totius  carminis  cornpositio 
primum  duabus  praestantissimis  sententiis  tanquam  duabus  radicibus  nititur,  quas  in 
hunc  modum  poeta  copulavit : 

prima:    bonum  et  pulchrum  in  rebus  humanis  semper  resurgit,  quia  aeterna 

deorum  gubernatione  nititur. 
altera:  humani  generis  vitia,  inprimis  invidia,  in  mundo  sunt  non  culpa  deo- 

rum,  nam  dei  humanum  genus  non  procrearunt. 
prima  et  secunda  coniunctae :  homines  probi  et  generosi,  quos  ne  di  qui- 

dem  immortales  ab  omni  invidorum  iniuria  immun^^-s  reddere  possunt, 

tamen  pro  calamitatibus,  quas  perpessi  sunt,  sempiternis  beneficiis  cumu- 

lantur. 

Hae  duae  sententiae  inter  se  coniunctae  eius  carminis  quasi  animam  continent 
atque  quemadmodum  in  ahquo  artis  musicae  opere  eorundem  sonorum  harmonia  in 
omni  varietate  tamen  ubique  recurrit,  ita  ex  illis  duabus  sentendis  omnia  profluunt, 
in  eas  omnia  redeunt.  Sed  haec  in  universum.  Singulae  vero  partes  in  himc  modum 
cohaerent. 

Invocatur  Ilithyia,  qiiae  deorum  coiisilio  prospicit,  ut  ex  fortibus  et  bonis  fortes 
et  boni  creentur ;  eius  curae  novum  e^  egregium  documentum  est  Sogenis,  Thearionis 
filii,  victoria  (v.  i — 16).  Homines  vere  sapientes  felici  successu  non  corrumpuntur, 
nec  sua  culpa  cadunt;  attamen,  quae  est  in  volgo  hominum  morum  pravitas,  saepe 
fit,  ut  optimi  et  generosissimi  invidia  et  malignitate  opprimantur,  callidi  et  nequam 
homines  triumphent  (v.  20.  21).  Hoc  duorum  heroum  exemplis  egregie  iUustratur : 
Aiacis  (v,  24  sqq.)  et  Neoptolemi  (v.  33  sqq.),  Sed  quamquam  ne  di  quidem 
immortales  a  tali  fato  eos  defendere  valuerunt,  tamen  deorum  beneficio  et  cura  ex 
eorum  damno  et  clade  ipsa  tanta  felicitas  effloruit,  ut  praeclare  cum  eis  actum 
videri  debeat  (v.  32  et  v.  44 — 49).  Haec  duorum  heroum  imago  Thearioni  quoque 
egregio  solatio  esse  poterit,  qui  multa  quidem  felicia  in  vita  expertus  est,  sed  cui 
ex  civium  suorum  invidia  et  malignitate  plurimum  etiam  doloris  et  acerbitatis  obtigit. 
Sed  eius  famam  inimicorum  calumniis  graviter  laborantem  nunc  iustissima  et  apud 
omnes  Graecos  fide  dignissima  vox  poetae  vindicabit  et  purgabit.  Tale  veritatis 
pignus  cahimniari  nemo  ausit  (v.  50 — 79).  Et  hoc  quidem  quod  sincera  et  fida  vatis 
Pindari  amicitia  continetur  solatium  iam  primum  est  opis  divinae  signum.  Deinde 
vero  dei  quoque  ipsi  auxiHo  suo  adfuturi  sunt ;  nam  licet  eas  iniurias,  quae  cum 
humana  natura  necessario  coniunctae  sunt,  funditus  tollere  non  possint,  tamen  egrie- 
gio  praesidio  cultores  suos  et  dilectos  sibi  viros  protegere  solent.  Id  profecto  ante 
omnes  in  Thearione  et  Euxenidarum  gente  Hercules  curabit,  cuius  fanum  aedibus 
Thearionis  vicinum  est.  Itaque  quemadmodum  apud  homines  vicinus  amicus  vicino 
praesentissimum  est  vitae  decus  et  solatium,  idem  Thearionis  genti  praestabit  Her- 
cules,  qui  vel  Gigantes  olim,  deorum  adversarios,  superavit  (v.  80 — 94).  Is  lovem 
patrem  genti  dilectae  quam  maxume  propitium  reddet  (v.  95 — loi).  Notabilis  etiam 
clausula  est:  Eis  denique  qui  poetam  Pindarum  ipsum  impietatis  erga  Neoptolemum 
incusare  conentur,  respondere,   operae  pretium  non  esse  (v.  1 01  — 105). 

Haec  igitur  omnia  ad  consolandum  Thearionem  egregie  apta  sunt.  De  anno, 
quo  carmen  compositum  sit,  ita  constat,  ut  eo  tempore,  quo  maxume  partis  popularis 
odium  et  calumniae  erga  nobiles  fiorerent,  Pindarum  haec  cecinisse  manifesto  adpa- 
reat.  Itaque  aptissime,  ut  videtur,  carmen  assignari  poterit  Nemeis  vel  proxumis 
ante  supremam  cladem,  id  est  anno  461  (Ol.  79,  4),  vel  eis  quae  his  superiores 
sunt,  anno  463  (Ol.  79,  2).  Huic  quidem  anno  carmen  satis  convenire  L.  Schmidtius 
quoque  censet  p.  485. 


3 


i8 


Transeundum  nunc  est  ad  carmen  Nemeum  8  in  Dinidem,  quod  ipsum 
quoque  magna  ex  parte  versatur  in  invidiae  malo  describendo  et  castigando.  Hoc 
quoque  carmen  praeclare  sententias  quasdam  generales  proponit,  quibus  poeta  tan- 
quam  lucidissimis  sideribus  rerum  humanarum  tenebras  illustrat.  En  duas  sententias 
principales,  quibus  summa  carminis  continetur: 

prima:  non  ita  acquiritur  virtus,  ut  audaci  et  vehementi  impetu  ad  eam  ex- 
pugnandam  prorumpamus:  sed  placido  cursu  progrediendum ;  —  virtus 
crescit  stirpium  et  arborum  instar  patientia  et  die  intercedentibus. 
altera:  hominum  optimorum  et  generosissimorum  felicitatem  turbant  volgi  et 
pravorum  hominum  vitia,  inprimis  invidia,   quae  semper  celsissima  quae- 
que  et  splendidissima  adrodere  solet;  hoc  malum  di  immortales  toUere 
non  potuerunt,  quia  cum  generis  humani  natura  coniunctum  est. 
prima  et  altera  copulatae :    qui   virtutem   non  turbulenti    et    quasi  impetu 
facto,  sed  placido  cursu  expetunt  et  lenibus  incrementis  locum  dant,  ab 
invidia  magis   immunes   sunt,    et  amicos  fidos  inveniunt,   qui  in  rebus 
adversis  solatio,  in  rebus  faustis  decori  eis  futuri  sunt. 
Has  sententias  pulcherrime  poeta  ad  praesentem  victoriam  et  ad  Dinidis  res 
et  mores  accomodavit.    Videamus  de  singulis.    Invocatur  Hora.    luventuti  plerumque 
hoc   proprium,   ut  pulcherrima   quaeque   turbulento   impetu  expetat,  velut  in  amo  re 
Juppiter  ipse  cum  Aeginam  in  matrimonium  peteret,  placidissimus  fuit,  item  Aeginae 
filius   Aeacus   propter  virtutem,   sapientia  et  consilio   temperatam   summa  auctoritate 
apud  omnes  fuit.    Talibus  viris  dei  adsunt  (v.  i  — 18).     Sed  ne  optimi  quidem  pror- 
sus  ab  improborum  hominum  malevolentia  et  invidia  tuti  sunt,  quod  luculenter  Aiacis 
ab  Ulixe  circumventi  exemplo  edocemur  (v.   19 — 34).     Invidia  ex  lucri  cupiditate  et 
ex  sordida  ingenii  indole  nascitur.    Sed  haec  vitia  generi  humano  a  principio  innata 
fuerunt,  nec  tolli  possint,  nisi  sublato  genere  humano  ipso.     Itaque  toleranda  sunt. 
Sed   tutissima  ratio   evitandae   invidiae  ea  est,  si  quis  ad   virtutem  non  impetu,  sed 
constanti  et  placido  cursu  enitatur.    Eius  rei  ipsa  rerum  natura  exemplum  hominibus 
praeivit,  nam  arborum  quoque  stirpes  incrementis  placidis  et  tranquillis,  quippe  quae 
rore  nutriantur,  ad  summum  robur  educantur  (v,  35.  40).    Oui  hac  via  ad  summam 
virtutem  et  felicitatem  escendit,  non  tantopere  invidia  obtrectatorum  premetur,  immo 
amicos  sibi  fidos  parabit  tales,    qualis  ipse  poeta  est,  qui  in  rebus  adversis  praesi- 
dium,  in  rebu^  secundis  laudis  et  gloriae  praecones  veri  amantes  futuri  sint  ^v.  41 — 44). 
Denique  laetatur  maxume  poeta,  quod  in  gente  nobili  Chariadarum  tantam  virtutis  et 

probitatis  materiam  invenit,  ut  nulla  laus  nimia  futura  sit.  Itaque  desinant  calumnia- 
tores  eis  hoc  sollemne  laudis  genus  invidere,  quod  vetustius  iam  est,  quam  belli  ab 
Adrasto  cum  Thebanis  gesti  memoria  (v.  45 — 51).  Hoc  igitur  carminis  Nem.  8 
argumentum  est. 

Unum  tantummodo  addendum,  quod  antea  ne  sententiarum  conexus  interrum- 
peretur,  omisimus.  Quod  enim  v.  19.  20  Pindarus  fingit,  se  ab  heroum  Aeaci  et 
Cinyrae  felicitate  et  sorte  beata  canenda  discedere,  quia  cavendum  sibi  sit  ab  suorum 
in  arte  poetica  obtrectatorum  et  calumniatorum  vocibus  malevolis,  hoc  non  ita  acci- 
piendum  est,  quasi  quae  paullo  post  copiosius  dicta  de  invidia  sequuntur,  dicta  sint 
contra  Pindari  adversarios.  Immo  illa  transeundi  formula  rhetoricum  artificium  est; 
poeta  cum  obtrectatores  suos  nuncupat,  haud  dubie  de  Dinidis  atque  omnino  de 
omnium  nobilium  et  generosorum  civium  obtrectatoribus  dicit.  qui  virtutem  et  splen- 
dorem,  ad  quem  ipsi  nunquam  adspirare  audeant,  invido  dente  rodunt  et  carpunt 
Hoc  ita  revera  Pindarum  sentire  exemplum  Aiacis  et  Ulixis  quod  statim  sequitur 
aperte  docet. 

lam  si  quo  anno  carmien  compositum  sit,  quaeramus,  argumentum.  ipsum  docet 
•de  eis  temporibus  cogitandum  esse,  quibus  discordiae  domesticae  maxume  viguerint, 
Itaque  ambigi  tantum  poterit  inter  annorum  461  et  463  ludos  Nemeos.  Eadem 
dubitatio  erat  in  carmine  Nemeo  7.  Itaque  controversia  eo  redit,  ut  quaeratur,  utrum 
ex  his  duobus  carminibus  anterius,  utrum  posterius  sit.  Si  amborum  colorem  et  spe- 
ciem  comparemus,  fugere  nos  non  poterit,  poetam  in  carmine,  quod  Sogeni  scripsit. 
magis  ex  intimo  pectore  loqui  et  altiore  meditatione  omnia  cogitata  amplexum  esse. 
praecipue  vero  cum  occulta  quadam,  sed  conspicua  tamen  sollicitudine  universam  rerum 
conditionem  et  praesentem  Illam  felitatem  contemplari.  In  carmine,  quod  Dinldi  composi- 
tum  est,  omnia  aliquanto  hilariora  neque  tam  ex  alto  petita  sunt.  Itaque  hoc  carmen 
prius  composuisse  videtur,  quo  tempore  periculum  ex  intestina  discordia  ordinum  Aegi- 
nae  imminens  nondum  tam  prope  adesset.  Quibus  perpensis  animus  eo  inclinat,  ut 
carmen  Nem.  8  anno  463  (Ol.  79,  2),  carmen  Nem.  7  anno  461  compositum  credamus. 

De  carmine  denique  Ol.  8,  quod  postremum  est  eorum,  quos  in  Aeginetas 
victores  Pindarus  composuit,  alias  disputandi  copia  erit.  Etenim  haec  Deo  O.  M. 
fortunante  continuabuntur. 


KJed  haec  satis  sint  dc  yetusto  ilio  praestaiitissimoque  yate,  qui,  ut  ipse  ait> 
yiventibus  spirantibusque  artis  suae  sagittis  hominum  pectora  saepe  percussit. 
Eius  hodie  verba  instar  vestibuh  tantum  sunt,  unde  iam  ad  altius  illud 
augustiusque  templum  escendendum  est,  quod  non  ex  marmore  et  auro,  sed 
ex  immortah  sempiternaque  materia,  e  pietate  et  amore,  Germaniae  popuh 
in  animis  suis  et  praecordiis  extruxerunt,  cuique  dilectissimum  patris  patriae 
nomen  inscripserunt.  Eius  nunc  valvae  late  patebunt,  eius  nunc  penetraha 
aperientur, 

Appropinquat  enim  dies  inprimis  faustus  et  exoptatus,  quo  Augustis- 
simus  Clementissimusque  Princeps,  Germanorum  Imperator  Rex  Borussiae 
GUILELMUS  1.  lucem  adspexit.  Hunc  diem  una  cum  universa  patria  Aca- 
demia  quoque  nostra  salutabit.  Indicenda  igitur  sunt  sollemnia  ab  Univer- 
sitate  Christiana  Albertina  in  magna  aula  die  XXIL  mensis  Martii  anni 
MDCCCLXXIX.  hora  I.  post  meridiem  celebranda,  in  quibus  communia  omni- 
um  vota  communemque  laetitiam  oratio.  ab  eloquentiae  professore  pubhce 
constituto,  Eduardo  Luebbert,  patrio  sermone  habenda  iiiterpretabitur. 

His  soUemnibus  ut  prompto  kibentique  animo  interesse  vehnt,  ea  qua 
par  est  observantia  magistratus  Regios  periUustres  cum  civiles  tum  mihtares, 
magistratus  urbicos  summe  colendos,  sacrorum  antistites  maxume  reverendos, 
scholae  homanitatis  studiorum  fundamenta  strenue  iacientis  praeceptores 
honoratissimos,  nec  non  viros  spectatissimos  ornatissimosque  qui  ahquo  officii 
vel  studiorum  vinculo  cuni  universitate  nostra  coniuncti  sunt,  denique  urbis 
incolas  et  quicunque  patriae  nostrae  favent  cupiuntque,  rogatos  invitatos  esse 
volunt  Rector  et  Consistorium  academicum  Universitatis  Kihensis. 

Dabamus  Kiliae  Holsatorum  die  XYI.  mensis  Martii  MDCCCLXXIX. 


